DECRETO 197/2008, do 28 de agosto, polo que se aproba o cambio de titularidade dos seguintes treitos provinciais: E.P. 0003 Pedra do Lagarto-Marcón; E.P. 0005 San Mauro-Pedra do Lagarto; E.P. 0007 Pontevedra-Casas Novas; E.P. 0008 N-541-Montecelo C-531; E.P. 0009 Finca Areeiro; E.P. 0010 Pontevedra-Monte Porreiro; E.P. 0013 Mollavao-Sisto; E.P. 0015 Parda-O Marco C-316 e E.P. 0016 Porta do Sol Castelo, a favor do Concello de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 09/09/2008

A teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da comunidade autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 54, que as estradas provinciais ou os treitos determinados delas nos que a circulación adquira características urbanas, entregaránselles aos respectivos concellos. O expediente promoverase por proposta do concello ou da administración titular e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
Ao abeiro das mencionadas previsións legais, o Concello de Pontevedra e a Deputación Provincial de Pontevedra acordaron, mediante convenio, a transferencia dos seguintes tramos de estradas:
1. E.P. 0003 Pedra do Lagarto-Marcón.
Parte da estrada de San Mauro e entronca coa do Pino-Ponte Bora, e ten unha lonxitude de 2.300 metros.
2. E.P. 0005 San Mauro-Pedra do Lagarto.
Iníciase na estrada de Ponte Caldelas e remata na Pedra do Lagarto, cunha lonxitude de 484 metros.
3. E.P. 0007 Pontevedra-Casas Novas.
Iníciase na avenida de Bos Aires e remata na estrada de Pontevedra-Ourense N-541, cunha lonxitude de 1.980 metros. O seu trazado comprende as rúas de Padre Gaite, Fernando Olmedo, Santa Margarida e A Pomba.
4. E.P. 0008 N-541-Montecelo C-531.
Esta estrada ten unha lonxitude de 2.200 metros.
5. E.P. 0009 Finca Areeiro.
Iníciase na estrada de Marín ata a Finca de Areeiro cunha lonxitude de 560 metros.
6. E.P. 0010 Pontevedra-Monte Porreiro.
Iníciase na avenida Bos Aires e remata no embarcadoiro do río Lérez, cunha lonxitude de 1.300 metros.
7. E.P. 0013 Mollavao-Sisto.
Entronca a antiga estrada Pontevedra-Marín con Xoán XXIII, cunha lonxitude de 1.769 metros.
8. E.P. 0015 Parda-O Marco C-316.
Ten o seu comezo no cruzamento do edificio dos xulgados e remata no Pino-Bora, cunha lonxitude de 1.000 metros.
9. E.P. 0016 Porta do Sol Castelo.
Discorre desde a estrada autonómica Pontevedra-Lérez-Campo Lameiro ata o lugar de Castelo, dunha lonxitude de 2.917 metros.
A Dirección Xeral de Obras Públicas, de acordo co informe emitido polos servizos técnicos competentes, formula proposta favorable á transferencia da titularidade.
A Consellería de Política Territorial, Obras Públicas e Transportes estima axeitado o cambio de titularidade tendo en conta que os devanditos tramos adquiriron características netamente urbanas.
Polo exposto, consonte o previsto na Lei 4/1994, do 14 de setembro, de estradas de Galicia, tras o acordo entre as administracións afectadas, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia, na súa reunión do día vinte e oito de agosto de dous mil oito,
DISPÓN:
Artigo 1º
Apróbase o cambio de titularidade a favor do Concello de Pontevedra dos seguintes tramos de estradas:
1. E.P. 0003 Pedra do Lagarto-Marcón.
Parte da estrada de San Mauro e entronca coa do Pino-Ponte Bora, e ten unha lonxitude de 2.300 metros.
2. E.P. 0005 San Mauro-Pedra do Lagarto.
Iníciase na estrada de Ponte Caldelas e remata na Pedra do Lagarto, cunha lonxitude de 484 metros.
3. E.P. 0007 Pontevedra-Casas Novas.
Iníciase na avenida de Bos Aires e remata na estrada de Pontevedra-Ourense N-541, cunha lonxitude de 1.980 metros. O seu trazado comprende as rúas de Padre Gaite, Fernando Olmedo, Santa Margarida e a Pomba.
4. E.P. 0008 N-541-Montecelo C-531.
Esta estrada ten unha lonxitude de 2.200 metros.
5. E.P. 0009 Finca Areeiro.
Iníciase na estrada de Marín ata a Finca de Areeiro cunha lonxitude de 560 metros.
6. E.P. 0010 Pontevedra-Monte Porreiro.
Iníciase na avenida Bos Aires e remata no embarcadoiro do río Lérez, cunha lonxitude de 1.300 metros.
7. E.P. 0013 Mollavao-Sisto.
Entronca a antiga estrada Pontevedra-Marín con Xoán XXIII, cunha lonxitude de 1.769 metros.
8. E.P. 0015 Parda-O Marco C-316.
Ten o seu comezo no cruzamento do edificio dos xulgados e remata no Pino-Bora, cunha lonxitude de 1.000 metros.
9. E.P. 0016 Porta do Sol Castelo.
Discorre desde a estrada autonómica Pontevedra-Lérez-Campo Lameiro ata o lugar de Castelo, dunha lonxitude de 2.917 metros.
Artigo 2º
En aplicación do artigo 4 da Lei 4/1994, do 14 de setembro, de estradas de Galicia, as entidades locais no marco das súas competencias, e de acordo cos correspondentes plans de estradas, aprobarán a relación de estradas da súa titularidade, incorporando ás que se refire este decreto.
Artigo 3º
Correspóndelle ao Concello de Pontevedra, a partir da formalización da entrega, todas as actividades de xestión, mantemento, conservación e explotación das vías; así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto terá efectos desde o día seguinte ao da súa publicación no Diario Oficial de Galicia.
Santiago de Compostela, vinte e oito de agosto de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e
Transportes